Ä Nöigliderig vum Bundesbiit ufgrund vu Artikel 29 GG wird  immer wiider in die politisch Diskussion ibrocht. Zueledscht isch aber ä Fusion vu Berlin un Brandeburg am Wille vu de brandeburgische Bevölcherig gschiteret. D'Vereinigig vu zwai Bundesländer (oder d'Trennig) isch de ainzig Fall, wo s'Grundgsetz ä Volksabstimmig vorsiht (Artikel 146, wo au ä Abstimmig vorgsähe het, het mer gstriche). Näbe Fusione werre deilwiis au Deilige diskutiert. So fordert bispiilswiis de Fränkisch Bund ä Abspaltig vu Frankens vum Freistaat Bayern und selbstverständlich wird au  d'Bade-Frog immer wiider in de Ruum gworfe, wenn's um d'Verdailig vu Geld oder Irichtige in Bade-Württeberg got. Aktuell het aber kei Abspaltigsbewegig Ussicht uf Erfolg.